Trump jgħid li se jinnomina mara għall-Imħallef tal-Qorti Suprema
Imtella' Settembru 20, 2020 - Aġġornata 20 Ta' Settembru, 2020 5:16pm Il-President Amerikan Donald Trump qal li l-ġimgħa d-dieħla se jinnomina mara biex timla l-post vakanti tal-Imħallef tal-Qorti Suprema Ruth Bader Ginsburg li mietet jumejn ilu fl-età ta' 87 sena. Ġimgħat qabel l-elezzjoni presidenzjali fl-Istati Uniti, ir-rival ta' Trump, Joe Biden qal li d-deċiżjoni dwar min għandu jkun l-Imħallef tal-Qorti Suprema għandha tittieħed minn min jilħaq President ġdid wara l-elezzjoni presidenzjali fit-3 ta' Novembru. Il-Qorti Suprema Amerikana tieħu deċiżjonijiet kruċjali fuq kwistjonijiet importanti tal-liġi Amerikana. Iżda Trump irid li tgħaddi tiegħu u semma żewġ imħallfin nisa – Amy Coney Barrett u Barbara Lagoa, it-tnejn konservattivi u jkunu qed ixaqilbu l-bilanċ fil-Qorti Suprema lejn ir-Repubblikani.